Aalborg Stiftstidende, 1836-03-17
Stænderforsamlingen i Roeskilde. J Stændertidendens Dobbeltnummer 75276 og Nr. 77 indeholdes den udførlige Beretning om Sagen angaaende Provst Birchs Andragende om en Forbedring i Landsbyskolelærernes Kaar og bestaaer da Stænderforsamlingens Andragende til Hs. M. i denne Sag af følgende Jndstillingspuncter: 1) At Communerne maatte i Almindelighed udrede Skatterne af de Skolerne tillagte Jordlodder, saavelsom Bankrenten, Brandassurancen og overalt alle offentlige Afgifter af Jord og Huus. 2) At Høitidsoffer og Accidentser ikke maatte beregnes til Afdrag i den Skolelærerne til lagte Pengeløn, undtagen hvor de maatte være af særdeles Betydenhed. 3) At enhver Skolelærer, der tillige er Kirkesanger, maatte nyde den i Skoleanordningens 9 61 omtalte Godtgjørelse af 10 Rbd. 4) At Skolelærernes Sønner maatte, naar de oplæres i et Skolelærerseminarium, fritages for at erlægge den ved Pl. 19de Octbr. 1821 bestemte aarlige Kjendelse af 10 Rbd. til Seminariefondet. 5) At den Enkepension, som det nu tilkommer Skolelæreren at udrede, for Fremtiden maatte udredes af Communerne, hvor den vedkommende Skolelærer har enten Pension at svare til Formanden eller Hjælpelærer at lønne, eller overhovedet hvor hans Pengeløn ei er bestemt til høiere end 20 Tdr. Byg efter Capitelstaxten, dog saaledes, at hvor der er flere end een Enke paa Embedet, udredes ikkun den ene Enkes Pension af Communen, den eller de Øvriges af Skolelærer-Hjælpekassen. 6 At den fratrædende Skolelærer eller dennes Enke og Arvinger maae beholde Embedets Jndkomster indtil Eftermandens Kalds brevs Datum, naar Vocationen skeer inden den befalede Tid, samt at vedkommende Skolecommission maa bemyndiges til, efter Omstændighederne, at tilstaae Skolelærernes Enker og Børn Brugen, af Skolebygningen indtil 12 Ugers Dagen efter Mandens Død, imod at der da indrømmes den tiltrædende Skolelærer et Værelse, deri for sin Person, og at han beholder for sin Familie samme, Ret i Henseende til den Bolig han fratræder. 7) At den Bestemmelse, som er indeholdt i Skoleanordningen af 29de Juli 1814, 5610, maatte forklares saaledes, at det allernaadigst blev befalet, at Skolecommunen skal være pligtig til enten at forskaffe Skolelærerenkerne tarvelig fri Bolig, eller til at betale dem aarligt, en billig Erstatning derfor, efter Enkens Valg. 8) At de approberede Skoleplaner, hvor vedkommende Anthoriteter finde Anledning til at andrage derpaa, maatte underkastes en Revision. 9. At herefter, ved nye Skolebygningers Opførselse, disses Jndretning maatte overlades til vedk. Skolecommissioner, dog under Approbation af Skoledirectionen, uden strængt Hensyn til Normaltegningen. - J Andragendet tilføies desuden følgende 3 Henstillingspuncter: 1) Om der af de endnu usolgte Degnejorder kunde naar disse blive disponible, tillægges enkelte Skoler en større Jordlod, end den i Anordningerne bestemte, enten frit eller mod en aarlig Afgift til Hjælpekassen. 2) Om der ved Skoleplanernes Affattelse eller Revision maatte tages Hensyn paa, hvorvidt det maatte findes tjenligt, at de saakaldte smaa Degnerettigheder bortfaldt, og at Skolelæreren da oppebar sin Pengeløn uden Afkortning herfor. 3) Om Skolelærerne maatte fritages for Afgiften til de lærde Skoler, dog uden at samme faldt Communerne til Last Fra forskjellige Medlemmer af den hæderlige Landsbyskolelærerstand, har dette Blads Redaction, i den senere Tid, modtagen adskillige bemærkninger og Oplysninger om denne Stands, vist nok paa mange Steder trykkende, Kaar. Da imidlertid Standens Stilling i Almindelighed netop da var bleven en Gienstand for Forhandlinger i Stænderforsamlingen, og den bekjendte Brodersenske Sag desuden havde givet Anledning til, at nogle af de meest læste Blade udbredte et end yderligere Lys over Landsby skolelærerens Stilling, saa tør Redactionen haabe undskyldt, at de hertil indsendte Bidrag, denne Sag angaaende, ei ere blevne optagne heri Bladet, saameget mere som de ei indeholdt noget Nyt, men, i det Hele, ikkun Gjentagelser af hvad der allerede var læst i andre Blade og tildeels udførligen drøftet i Stænderforsamlingen i Roeskilde, i Anledning af Hr. Provst Birchs Andragende, hvis Resultat ovenfor er meddeelt.